CELEX: 62020CA0393
Language: el
Date: 2021-10-21 00:00:00
Title: Υπόθεση C-393/20: Απόφαση του Δικαστηρίου (όγδοο τμήμα) της 21ης Οκτωβρίου 2021 [αίτηση του Sąd Rejonowy dla Krakowa-Śródmieścia w Krakowie (Πολωνία) για την έκδοση προδικαστικής αποφάσεως] — T.B., D. sp. z. o. o. κατά G. I. A/S [Προδικαστική παραπομπή – Δικαστική συνεργασία σε αστικές υποθέσεις – Διεθνής δικαιοδοσία και εκτέλεση αποφάσεων σε αστικές και εμπορικές υποθέσεις – Κανονισμός (ΕE) 1215/2012 – Διεθνής δικαιοδοσία σε υποθέσεις ασφαλίσεων – Άρθρο 11, παράγραφος 1, στοιχείο β' – Άρθρο 12 – Άρθρο 13, παράγραφος 2 – Προσωπικό πεδίο εφαρμογής – Έννοια του «ζημιωθέντος» – Επαγγελματίας – Ειδικές δικαιοδοσίες – Άρθρο 7, σημείο 2]

20.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 513/12
            
         
      Απόφαση του Δικαστηρίου (όγδοο τμήμα) της 21ης Οκτωβρίου 2021 [αίτηση του Sąd Rejonowy dla Krakowa-Śródmieścia w Krakowie (Πολωνία) για την έκδοση προδικαστικής αποφάσεως] — T.B., D. sp. z. o. o. κατά G. I. A/S
      (Υπόθεση C-393/20) (1)
      
      (Προδικαστική παραπομπή - Δικαστική συνεργασία σε αστικές υποθέσεις - Διεθνής δικαιοδοσία και εκτέλεση αποφάσεων σε αστικές και εμπορικές υποθέσεις - Κανονισμός (ΕE) 1215/2012 - Διεθνής δικαιοδοσία σε υποθέσεις ασφαλίσεων - Άρθρο 11, παράγραφος 1, στοιχείο β' - Άρθρο 12 - Άρθρο 13, παράγραφος 2 - Προσωπικό πεδίο εφαρμογής - Έννοια του «ζημιωθέντος» - Επαγγελματίας - Ειδικές δικαιοδοσίες - Άρθρο 7, σημείο 2)
      (2021/C 513/18)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Rejonowy dla Krakowa-Śródmieścia w Krakowie
      
         Διάδικοι στην υπόθεση της κύριας δίκης
      
      T.B., D. sp. z. o. o.
      
         κατά
      
      G. I. A/S
      
         Διατακτικό
      
      
                  1)
               
               
                  Το άρθρο 13, παράγραφος 2, του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, σε συνδυασμό με το άρθρο 11, παράγραφος 1, στοιχείο β', του κανονισμού αυτού, έχει την έννοια ότι δεν είναι δυνατή η επίκλησή του από εταιρία η οποία, ως αντάλλαγμα για τις υπηρεσίες που παρέχει στον άμεσα ζημιωθέντα τροχαίου ατυχήματος σε σχέση με την προκληθείσα ζημία, απέκτησε από αυτόν την αξίωση ασφαλιστικής αποζημίωσης, προκειμένου να ζητήσει την καταβολή της από τον ασφαλιστή αστικής ευθύνης του υπαίτιου του εν λόγω ατυχήματος, χωρίς ωστόσο να ασκεί επαγγελματική δραστηριότητα στον τομέα της διεκδίκησης τέτοιων απαιτήσεων.
               
            
                  2)
               
               
                  Το άρθρο 7, σημείο 2, του κανονισμού 1215/2012 έχει την έννοια ότι είναι δυνατή η επίκλησή του από επαγγελματία ο οποίος απέκτησε, βάσει σύμβασης εκχώρησης, απαίτηση από τον ζημιωθέντα τροχαίου ατυχήματος προκειμένου να ασκήσει, ενώπιον των δικαστηρίων του κράτους μέλους όπου συνέβη το ζημιογόνο γεγονός, αγωγή εξ αδικοπραξίας ή οιονεί αδικοπραξίας κατά του ασφαλιστή αστικής ευθύνης του υπαιτίου του ως άνω ατυχήματος, ο οποίος εδρεύει σε άλλο κράτος μέλος και όχι σε εκείνο του τόπου όπου συνέβη το ζημιογόνο γεγονός, εφόσον πληρούνται οι προϋποθέσεις εφαρμογής της διάταξης αυτής, ζήτημα που απόκειται στο αιτούν δικαστήριο να εξακριβώσει.
               
            
         (1)  ΕΕ C 423 της 7.12.2020.